Euroopa Liidu Teataja L 160 , 30/04/2004 Lk 0082 - 0084



Komisjoni otsus, 29. aprill 2004, millega muudetakse 2003. aasta ühinemisakti VIII lisa B liidet, et lisada teatavad Läti loomseid kõrvalsaadusi käitlevad ettevõtted üleminekujärgus olevate ettevõtete loetellu (teatavaks tehtud numbri K(2004) 1737 all) (EMPs kohaldatav tekst) (2004/476/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingut, eriti selle artikli 2 lõiget 3, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemisakti, eriti selle VIII lisa 4. peatüki B jao I alajao 2. punkti alapunkti d, ning arvestades järgmist: (1) 2003. aasta ühinemisakti VIII lisa 4. peatüki B jao I alajao 2. punkti alapunktiga a nähakse ette, et seoses Euroopa Parlamendi ja nõukogu 3. oktoobri 2002. aasta määruse (EÜ) nr 1774/2002 (milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad) [1] V lisa I peatüki ja VII lisa I peatükiga sätestatud struktuurinõudeid ei kohaldata teatavatel tingimustel ühinemisakti VIII lisa B liites loetletud Läti ettevõtete suhtes kuni 31. detsembrini 2004. (2) Eespool nimetatud ettevõtted võivad käidelda, töödelda ja ladustada üksnes 3. kategooria materjali, nagu on määratletud määruse (EÜ) nr 1774/2002 artiklis 6. (3) Määruses (EÜ) nr 1774/2002 sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad. Selles nähakse ette struktuurinõuded, mida tuleb kohaldada 3. kategooria materjali töötlevates ettevõtetes. (4) Lätis on veel kuuel loomseid kõrvalsaadusi käitleval ettevõttel raskusi täita 1. maiks 2004 määruse (EÜ) nr 1774/2002 V lisa I peatükis ja VII lisa I peatükis sätestatud struktuurinõudeid. (5) Seepärast vajavad need kuus ettevõtet aega, et lõpetada määruses (EÜ) nr 1774/2002 sätestatud asjakohastele struktuurinõuetele täielikult vastav ajakohastamine. (6) Need kuus ettevõtet, kes on hetkel teinud ajakohastamisel edusamme, on andnud usaldusväärsed tagatised selle kohta, et neil on olemas vajalikud vahendid allesjäänud puuduste kõrvaldamiseks lühikese aja jooksul, ja Läti Toidu- ja Veterinaarteenistus on seoses ajakohastamise lõpuleviimisega nende suhtes pooldaval seisukohal. (7) Iga ettevõtte puudusi käsitlev üksikasjalik teave on Läti jaoks kättesaadav. (8) Seetõttu on õigustatud Läti taotlusel võimaldada neile kuuele ettevõttele üleminekuperiood selleks, et hõlbustada üleminekut Lätis kehtivalt olemasolevalt korralt ühenduse veterinaariaalaste õigusaktide kohaldamisest tulenevale korrale. (9) Nende kuue ettevõtte ajakohastamise edusammude tõttu peaks üleminekuperiood kestma 31. detsembrini 2004. (10) Alalist toiduahela ja loomatervishoiu komiteed on teavitatud käesolevas otsuses sätestatud meetmetest, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas loetletud ettevõtted lisatakse 2003. aasta ühinemisakti VIII lisa 4. peatüki B jao I alajao punktis 2 osutatud B liitele. 2. Käesoleva otsuse lisas loetletud ettevõtete suhtes kohaldatakse ühinemisakti VIII lisa 4. peatüki B jao I alajao punkti 2 alapunktis b ettenähtud eeskirju. 3. Lisas loetletud ettevõtete suhtes kohaldatakse määrusega (EÜ) nr 1774/2002 seotud üleminekumeetmeid iga ettevõtte kohta märgitud kuupäevani. Artikkel 2 Käesolevat otsust kohaldatakse vastavalt Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingule ja alates ühinemislepingu jõustumise kuupäevast. Artikkel 3 Käesolev otsus on adresseeritud liikmesriikidele. Brüssel, 29. aprill 2004 Komisjoni nimel komisjoni liige David Byrne [1] EÜT L 273, 10.10.2002, lk 1. -------------------------------------------------- LISA Üleminekujärgus olevad loomseid kõrvalsaadusi käitlevad ettevõtted Nr | Veterinaar-loa number | Ettevõtte nimi ja aadress | Kategooria, millesse kuuluva materjali töötlemine on lubatud | Nõuetele vastamise kuupäev | Kategooria 3 | 1. | 018409 | Balticovo, Holding company lecavas parish, Bauskas district, LV-3913 | X | 31.12.2004 | 2. | 018675 | GP Adazi, Holding company Adazu parish, Rigas district, LV-2164 | X | 31.12.2004 | 3. | D 18728 | R- Soft Razotajs LTD "Abava", Pures parish, Tukuma district, LV-3124 | X | 31.12.2004 | 4. | 018674 | Putnu fabriką "Kekava" Holding company Kekavas parish, Rigas district LV-2123 | X | 31.12.2004 | 5. | 018191 | Saldus galas kombinats LTD Saldus parish, Saldus district, LV-3862 | X | 31.12.2004 | 6. | 019196 | Lielzeltini LTD Ceraukstes parish, Bauskas district, LV-3908 | X | 31.12.2004 | --------------------------------------------------